CELEX: 32016D1359
Language: ro
Date: 2016-08-08 00:00:00
Title: Decizia de punere în aplicare (UE) 2016/1359 a Comisiei din 8 august 2016 de modificare a Deciziei de punere în aplicare 2012/270/UE privind măsurile de urgență pentru prevenirea introducerii și răspândirii în Uniune a Epitrix cucumeris (Harris), Epitrix similaris (Gentner), Epitrix subcrinita (Lec.) și Epitrix tuberis (Gentner) [notificată cu numărul C(2016) 5038]

10.8.2016   
            
            
               RO
            
            
               Jurnalul Oficial al Uniunii Europene
            
            
               L 215/29
            
         DECIZIA DE PUNERE ÎN APLICARE (UE) 2016/1359 A COMISIEI
   din 8 august 2016
   de modificare a Deciziei de punere în aplicare 2012/270/UE privind măsurile de urgență pentru prevenirea introducerii și răspândirii în Uniune a Epitrix cucumeris (Harris), Epitrix similaris (Gentner), Epitrix subcrinita (Lec.) și Epitrix tuberis (Gentner)
   
      
         [notificată cu numărul C(2016) 5038]
      
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 16 alineatul (3) teza a patra,
   întrucât:
   
               (1)
            
            
               Decizia de punere în aplicare 2012/270/UE a Comisiei (2) a stabilit măsuri de urgență pentru prevenirea introducerii și răspândirii în Uniune a Epitrix cucumeris, Epitrix similaris, Epitrix subcrinita și Epitrix tuberis, aceste organisme dăunătoare nefiind incluse pe lista din anexa I sau anexa II la Directiva 2000/29/CE.
            
         
               (2)
            
            
               De la adoptarea Deciziei de punere în aplicare 2014/679/UE a Comisiei (3) de modificare a Deciziei de punere în aplicare 2012/270/UE, un raport oficial al laboratorului național de referință din Spania, pe baza unei lucrări științifice publicate de Orlova-Bienkowskaja MJ (4), a revelat faptul că organismul dăunător identificat drept Epitrix similaris (Gentner) a fost identificat astfel în mod eronat. Acesta ar fi trebuit identificat drept Epitrix papa sp. n. În plus, conform celor mai recente informații furnizate de Spania și de Portugalia, organismul care dăunează cartofilor în anumite zone și care înainte era identificat drept Epitrix similaris (Gentner) este identificat acum drept Epitrix papa sp. n. S-a confirmat în continuare că prezența Epitrix similaris (Gentner) nu a fost niciodată constatată pe teritoriul Uniunii. Prin urmare, Decizia de punere în aplicare 2012/270/UE nu ar trebui să se mai refere la Epitrix similaris (Gentner), ci la organismul dăunător Epitrix papa sp. n.
            
         
               (3)
            
            
               De la adoptarea Deciziei de punere în aplicare 2014/679/UE de modificare a Deciziei de punere în aplicare 2012/270/UE, experiența dobândită de Spania și Portugalia indică faptul că este necesară stabilirea unei zone-tampon cu o lățime de cel puțin 500 m dincolo de marginea unei zone infestate pentru a asigura protecția eficace a teritoriului Uniunii.
            
         
               (4)
            
            
               Prin urmare, Decizia de punere în aplicare 2012/270/UE ar trebui modificată în consecință.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Modificări ale Deciziei de punere în aplicare 2012/270/UE
   Decizia de punere în aplicare 2012/270/UE se modifică după cum urmează:
   
               1.
            
            
               În titlu, cuvintele „Epitrix similaris (Gentner)” se înlocuiesc cu cuvintele „Epitrix papa sp. n.”.
            
         
               2.
            
            
               La articolul 1, cuvintele „Epitrix similaris (Gentner)” se înlocuiesc cu cuvintele „Epitrix papa sp. n.”.
            
         
               3.
            
            
               În anexa II, litera (b) de la punctul 1 secțiunea 1 se înlocuiește cu următorul text:
               
                           „(b)
                        
                        
                           o zonă-tampon cu o lățime de cel puțin 500 de metri dincolo de marginea zonei infestate; în cazul în care o parte dintr-un teren se găsește în perimetrul respectiv, întregul teren se include în zona-tampon.”
                        
                     
         Articolul 2
   Destinatari
   Prezenta decizie se adresează statelor membre.
   
      Adoptată la Bruxelles, 8 august 2016.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 169, 10.7.2000, p. 1.
   
      (2)  Decizia de punere în aplicare 2012/270/UE a Comisiei din 16 mai 2012 privind măsurile de urgență pentru prevenirea introducerii și răspândirii în Uniune a Epitrix cucumeris (Harris), Epitrix similaris (Gentner), Epitrix subcrinita (Lec.) și Epitrix tuberis (Gentner) (JO L 132, 23.5.2012, p. 18).
   
      (3)  Decizia de punere în aplicare 2014/679/UE a Comisiei din 25 septembrie 2014 de modificare a Deciziei de punere în aplicare 2012/270/UE în ceea ce privește perioada sa de aplicare și în ceea ce privește circulația către unitățile de ambalare a tuberculilor de cartofi care provin din zone demarcate, în scopul prevenirii răspândirii în Uniune a organismelor Epitrix cucumeris (Harris), Epitrix similaris (Gentner), Epitrix subcrinita (Lec.) și Epitrix tuberis (Gentner) (JO L 283, 27.9.2014, p. 61).
   
      (4)  http://www.eje.cz/artkey/eje-201504-0028_epitrix_papa_sp_n_coleoptera_chrysomelidae_galerucinae_alticini_previously_misidentified_as_epitrix_sim.php